wickkiey/tamil-wikipedia-chunked huggingface dataset:
# அஞ்சலி பரத்வாஜ்

## ஆரம்ப கால வாழ்க்கை

பரத்வாஜ் தில்லி பல்கலைக்கழகத்தின் லேடி ஸ்ரீ ராம் கல்லூரியில் தனது இளங்கலைப் பட்டத்தை முடித்தார். மேலும், ஆக்ஸ்போர்டு பல்கலைக்கழகத்தில் முதுகலை அறிவியல் பட்டமும், டெல்லி பல்கலைக்கழகத்தின் *டெல்லி ஸ்கூல் ஆஃப் எகனாமிக்ஸில்* முதுகலைப் பட்டமும் பெற்றார்.
# அஞ்சலி பரத்வாஜ்

## பணி

பரத்வாஜ் 1999 ஆம் ஆண்டு முதல் இந்தியாவில் தகவல் பெறும் உரிமை இயக்கத்தில் ஈடுபட்டுள்ளார். இவர் பொதுப்பணிகளில் ஈடுபடுவோரின் பொறுப்புக்கூறல் மற்றும் வெளிப்படைத்தன்மை பற்றிய வினா எழுப்பும் உரிமைக்காக ஓங்கிக் குரல் எழுப்பி வருகிறார். இவர் மக்கள் தகவல் உரிமைக்கான தேசிய பிரச்சாரத்தின் (NCPRI) இணை ஒருங்கிணைப்பாளரும் ஆவார். இவரது முயற்சிகளில் தகவல் உரிமை சட்டம், 2005, இடித்துரைப்பாளர் பாதுகாப்பு சட்டம், 2011, லோக்பால் மற்றும் லோக்ஆயுக்தாஸ் சட்டம், 2013, மற்றும் குறை தீர்க்கும் மசோதா ஆகியவற்றுக்கான முன்னெடுப்புகள் அடங்கும்.  
அஞ்சலி சதர்க் நாகரிக் சங்கதன் (SNS) நிறுவன உறுப்பினர் ஆவார். இந்த அமைப்பு 2003 ஆம் ஆண்டில் நிறுவப்பட்டது. இந்திய அரசாங்கத்தின் பொறுப்புணர்வை மேம்படுத்த இந்த அமைப்பு தகவல் உரிமைச் சட்டத்தைப் பயன்படுத்துகிறது. சட்டமன்ற உறுப்பினர்களின் செயல்திறன் குறித்து இவ்வமைப்பு உருவாக்கிய அறிக்கை அட்டைகள் ஊடகங்கள் மூலம் பரவலாக விளம்பரப்படுத்தப்படுகின்றன.  
தகவல் அறியும் உரிமைச் சட்டத்தின் அமலாக்கத்தின் தொடர்ச்சியான மதிப்பீடுகளை மேற்கொள்வதற்காக 2008 ஆம் ஆண்டில் நிறுவப்பட்ட தகவல் அறியும் உரிமைச் சட்ட மதிப்பீடு & வழக்கறிஞர் குழுவினருடன் (RAAG) இணைந்து பணியாற்றுகிறார்.
# அஞ்சலி பரத்வாஜ்

## விருதுகள் மற்றும் மரியாதைகள்

அஞ்சலி அமெரிக்க வெளியுறவுத் துறையால் "சர்வதேச ஊழல் எதிர்ப்பு வாகையாளர் விருது" வழங்கி கௌரவிக்கப்பட்டார். இவ்வாறு தேர்ந்தெடுக்கப்பட்டவர்களில் இவர் 12 உலகளாவிய எதிர்ப்பு ஊழல் வீரர்களில் ஒருவராக இருந்தார். இந்த விருது புதிதாகப் பொறுப்பேற்றுள்ள ஜோ பைடன் நிர்வாகத்தால் சர்வதேச அளவில் அவரவர் நாடுகளில் ஊழல் எதிர்ப்பு மற்றும் வெளிப்படைத்தன்மைக்காக உறுதியாகப் போராடி வரும் நபர்களை அங்கீகரிக்கும் விதமாக ஏற்படுத்தப்பட்டுள்ளதாக ஜோ பைடன் கூறினார். பரத்வாஜ் அஞ்சலி “இந்த விருது நாடு முழுவதும் உள்ள மக்கள் மற்றும் குழுக்களின் கூட்டு முயற்சிக்கு கிடைத்த அங்கீகாரம்” என்று கூறியுள்ளார். தேர்ந்தெடுக்கப்பட்ட பிரதிநிதிகளின் செயல்பாடுகளில் வெளிப்படைத்தன்மை, பொறுப்புக்கூறல் மற்றும் பொறுப்புணர்வை உறுதி செய்வதற்காக தகவல் அறியும் உரிமை சட்டத்தைப் பயன்படுத்தியதற்காக அஞ்சலிக்கு 2009 இல் சமூக தொழில்முனைவோருக்கான *அசோகா பெல்லோஷிப்* வழங்கப்பட்டது. நிர்வாகத்தில் வெளிப்படைத்தன்மை மற்றும் பொறுப்புணர்வை ஊக்குவிப்பதற்காக 2011 ஆம் ஆண்டில் லேடி ஸ்ரீ ராம் கல்லூரியின் *ஹானர் ரோல்* அவருக்கு வழங்கப்பட்டது.
# அஞ்சலி பரத்வாஜ்

## ஊடகங்களில் ஊழல் எதிர்ப்புப் பணி

இவர் பல்வேறு ஊடகங்களிலும் ஊழல் எதிர்ப்பு, வெளிப்படைத்தன்மை மற்றும் பொறுப்புக்கூறல் குறித்த விழிப்புணர்வுக்கான கட்டுரைகளை எழுதி வருகிறார்.
# விக்கிப்பீடியா:உங்களுக்குத் தெரியுமா/செப்டம்பர் 19, 2021

- **மெலனியா திரம்ப்** (படம்) வெளிநாட்டில் பிறந்த இரண்டாவது அமெரிக்க முதல் பெண்மணியாவார்.
- **மார்கரெட் கோர்ட்** டென்னிசில் ஓப்பன் காலம் தொடங்கிய பின் ஒரே ஆண்டில் (1970) கிராண்ட் சிலாமின் நான்கு கோப்பைகளையும் வென்ற முதலாம் வீராங்கனை ஆவார்.
- **எட்மோனியா லூவிசு** பன்னாட்டுப் புகழும் உலக நுண்கலைகளில் பெயரும் பெற்ற ஆப்பிரிக்க-அமெரிக்க, அமெரிக்க தொல்குடியினர் மரபில் முதல் பெண்மணி ஆவார்.
- **பண்பாட்டுப் படுகொலை** எனும் கருத்தியல் 1944 ஆம் ஆண்டில் ரபேல் லெம்கின் எனும் வழக்கறிஞரால் இனப்படுகொலையிலிருந்து வேறுபடுத்தி காட்டப்பட்டது.
# பமீலா சாட்டர்ஜி

**பமீலா சாட்டர்ஜி** (*Pamela Chatterrjee*) என்பவர் இந்தியாவின் உத்தராஞ்சல் மாநிலத்தினைச் சார்ந்த எழுத்தாளர் மற்றும் கிராமப்புற ஆர்வலர் ஆவார். இவர் தனது களப்பணி மற்றும் செயல்திட்டத்தின் மூலம் சுமார் 625,000 ஹெக்டேர் நிலத்தை மீட்டுள்ளார். இவருக்கு நாரி சக்தி விருது வழங்கப்பட்டது. நாரி சக்தி விருது இந்தியாவில் பெண்களுக்கு வழங்கப்படும் மிக உயர்ந்த விருது ஆகும்.
# பமீலா சாட்டர்ஜி

## வாழ்க்கை

பமீலா சாட்டர்ஜி 1930 ஆம் ஆண்டு பிறந்தார். சாட்டர்ஜி இந்தியாவின் உத்தராஞ்சல் மாநிலத்தில் குமான் பகுதியில் வசிக்கிறார்.  
நிலத்தினைப் பண்படுத்தும் திட்டத்தினை, சாட்டர்ஜி உலக வங்கி நிதியுதவியுடன் துவங்கி 4,600 ஹெக்டேர் நிலத்தை மீட்க முடிந்தது. இத்திட்டம் 95 விவசாயிகளுடன் தொடங்கியது. ஆனால், இரண்டு ஆண்டுகளில் விவசாயிகளின் எண்ணிக்கை அதிகரித்தது. சம்பந்தப்பட்ட நிலத்தில் அதிக சோடியம் இருந்தது. இந்த மண் உப்புத் தன்மையுடையதாக அறியப்படுகிறது. ஆனால் இங்குப் பயிரிடப்பட்ட நெல் அறுவடை, பாரம்பரிய வயல் விளைச்சலை விட அதிக மகசூல் ஈட்டியது.  
இவர் "மலைகளைக் கேளுங்கள்: ஒரு இமாலய இதழ்" எனும் நூலை 2005இல் வெளியிட்டார்.  
இவரது, நிலத்தினைப் பண்படுத்தும் திட்டத்தில் சுமார் 10,000 விவசாயிகள் சேர்ந்தனர். இவர்கள் மூலம் 625,000 ஹெக்டேர் நிலம் பண்படுத்தப்பட்டது.
சாட்டர்ஜிக்கு நாரி சக்தி விருது வழங்கும் காட்சி]]
2012ஆம் ஆண்டில் "*தி ஜாமூன் மரம்*" என்ற தலைப்பில் தனது பண்ணை அனுபவங்களை எழுதி புத்தகமாக வெளியிட்டார். இந்தப் புத்தகத்தில் தனது திட்டத்தை விவரித்து இதனுடன் சம்பந்தப்பட்டவர்களின் நினைவுகளை உள்ளடக்கியதாக எழுதினார். இந்தப் புத்தகம் ஆன்மீகத் தலைவர் ரமேஷ் ஓசாவுக்கு அர்ப்பணிக்கப்பட்டது. இந்தப் புத்தகம் உலக வங்கியின் டெல்லி அலுவலகத்தில் முனைவர் அசோக் கோஸ்லாவால் வெளியிடப்பட்டது.  
இவருக்கு 2017ல் நாரி சக்தி விருது வழங்கப்பட்டது. குடியரசுத் தலைவர் மாளிகையில் இந்தியக் குடியரசுத் தலைவரால் இந்த விருது வழங்கப்பட்டது. இந்நிகழ்வின் போது இந்தியப் பிரதமர் நரேந்திர மோதி உடனிருந்தார்.
# வார்ப்புரு:Archive top

<div>}}}
|resolved=RESOLVED
|withdrawn=WITHDRAWN
|moved=MOVED
|=NO ACTION
|}}|}}}} }} }}
| title_bg = #C3C3C3
| title_fnt = #000
| quote = }}}}}
| width = 30%|halign=}} }}
:*The following discussion is closed. <span>**Please do not modify it.**</span> No further edits should be made to this discussion.*
----<noinclude></div>  
</noinclude>
# Module:Archive list
sep = sep,
lineNum = lineNum,
lineSep = lineSep
}
return generateLinks( glargs )
end  
-- A wrapper function to make getBiggestArchiveNum available from
-- #invoke.
local function _count( args )
local prefix = getPrefix( args.root, args.prefix, args.prefixspace )
local archiveMax = getBiggestArchiveNum( prefix )
return archiveMax
end  
function makeWrapper( func )
return function
-- If we are being called from #invoke, get the args from #invoke
-- if they exist, or else get the arguments passed to the parent
-- . Otherwise, assume the arguments are being passed directly
-- in from another module or from the debug console.
local origArgs
if == mw.getCurrentFrame then
origArgs = :getParent.args
for k, v in pairs( .args ) do
origArgs = .args
break
end
else
origArgs =
end  
-- Ignore blank values for parameters other than "links",
-- which functions differently depending on whether it is
-- blank or absent.
local args = {}
for k, v in pairs( origArgs ) do
if k == 'links' or v ~= '' then
args[k] = v
end
end  
return func( args )
end
end  
return {
main = makeWrapper( _main ),
count = makeWrapper( _count )
}
# நாஞ்சில் நளினி

**நாஞ்சில் நளினி** (*Nanjil Nalini*; 1944-19 சனவரி 2020) என்பவர் இந்திய நடிகை ஆவார். இவர் முக்கியமாகத் தமிழ்த் திரைப்படங்கள் மற்றும் தொலைக்காட்சித் தொடர்களில் நடித்துள்ளார். இவர் 50 ஆண்டுகளுக்கும் மேலான திரைத்துறையில் நடித்து வருகின்றார். நளினி தனது 12ஆவது நாடகத்தில் குழந்தை கலைஞராகத் தொடங்கினார். பின்னர் 100க்கும் மேற்பட்ட படங்களில் நடித்துள்ளார். இவருக்கு 1978ஆம் ஆண்டு தமிழ்நாடு அரசு கலைமாமணி விருதினை வழங்கியது. பின்னர் இவர் புகழ்பெற்ற தமிழ் நாடகக் கலைஞர்களான தி. க. சண்முகம் (டி.கே.எஸ்), எஸ்.எஸ்.ராஜேந்திரன், மேஜர் சுந்தர்ராஜன் மற்றும் 'வைர நாடக சபா' போன்ற நாடகக் குழுக்களில் நடித்தார்.  
கலைத்துறையில் இவரது பங்களிப்புக்காக 1978இல் இவருக்குக் கலைமாமணி விருது வழங்கப்பட்டது. ஏவிஎம் விருது, அறிஞர் அண்ணா, கலைஞர் மற்றும் செல்வி ஜெயலலிதா விருதுகள் போன்ற பிற பிரபலமான தமிழ்த் திரைப்பட விருதுகளையும் பெற்றுள்ளார். நாஞ்சில் நளினி உடல்நலக்குறைவு காரணமாக 76ஆவது வயதில், 2020 ஜனவரி 19 அன்று சென்னையில் இறந்தார்.
# குரூட் (வரைகதை)

**குரூட்** என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர்கள் ஸ்டான் லீ, லாரி லிபர் மற்றும் ஜாக் கிர்பி ஆகியோர் உருவாக்கினர்கள். இவரின் முதல் தோற்றம் நவம்பர் 1960 இல் வெளியான 'டலஸ் டு அஸ்டோனிஷ்' #13 என்ற கதையில் தோற்றுவிக்கப்பட்டது. இது ஒரு வேற்று கிரக உணர்வுள்ள மரம் போன்ற உயிரினம் ஆகும்.  
இந்த கதாபாத்திரம் 2006 இல் ஒரு வீரனவராக மீண்டும் அறிமுகப்படுத்தப்பட்டது, மேலும் 'அண்ணிகிளாடின்: காணியூஸ்ட்' என்ற கதையில் தோன்றியது. அதை தொடர்ந்து கிளைக்கதை தொடரான கார்டியன்சு ஒப் த கலக்சி என்ற அணி வரைகதையில் இதே பெயரில் நடித்தார்.  
இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் வின் டீசல் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களுக்கு குரல் கொடுத்துள்ளார்.
# ராக்கெட் ரக்கூன்

**ராக்கெட் ரக்கூன்** என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர்கள் பில் மான்ட்லோ மற்றும் கீத் கிஃபென் ஆகியோர் உருவாக்கினார்கள். இவரின் முதல் தோற்றம் கோடை 1976 இல் வெளியான 'மார்வெல் பிரிவியூ' #7 என்ற கதையில் தோற்றுவிக்கப்பட்டது. இவர் ஒரு புத்திசாலி, சிறந்த தந்திரவாதி, கள தளபதி மற்றும் ஆயுத நிபுணர் ஆவார்.  
இவரது பெயரும் மற்றும் கதாபாத்திரத்தின் அம்சங்களும் 'தி பீட்டில்ஸின் 1968' பாடலான "ராக்கி ரக்கூன்" க்கு ஒப்புதல் அளிக்கிறது. ராக்கெட் ரக்கூன் 2008 ஆம் ஆண்டு வெளியான மீநாயகன் அணியான கார்டியன்சு ஒப் த கலக்சியின் மறுதொடக்கத்தில் ஒரு முக்கிய உறுப்பினராக தோற்றுவிக்கப்பட்டது.  
இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் பிராட்லி கூப்பர் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களுக்கு குரல் கொடுக்க, சீன் கன் என்னவர் இயங்குப்பட தோற்றத்தில் நடித்து இருந்தார்.
# சிரின் தர்சா

**சிரின் பிராமுரோசு** (Shirin Framroze Darasha 27 டிசம்பர் 1938 - 2 மே 2012) 1973 - 2007 முதல் பரவலாகப் புகழ்பெற்ற இந்தியக் கல்வியாளர், நாடக ஆசிரியர் மற்றும் பெண்ணியவாதியான, இவர் இந்திய சமூகத்தில் பல பழமைவாத மற்றும் மரபுகளுக்கு எதிரான கருத்துக்களைத் தெரிவித்தார். குழந்தை பருவத்தில் "மகிழ்ச்சியின்" முக்கியத்துவம் குறித்து இவளுக்கு தெளிவான பார்வை இருந்தன. இந்திய கல்வித் துறையில் தொடர்ந்து ஆதிக்கம் செலுத்தும் அதிகப்படியான பணிச்சுமை மற்றும் வீட்டுப்பாடம் ஆகியவற்றை இவர் ஆதரிக்கவில்லை. பெண்கள் கணிதம் மற்றும் அறிவியலில் பாதகமான நிலையில் உள்ளனர் என்ற பரவலான பார்வையை இவர் ஆதரித்தார். நாடக ஆசிரியர், தயாரிப்பாளர் மற்றும் இயக்குநர் என - கல்வியில் நாடகத்தை இவர் ஆக்கப்பூர்வமாகப் பயன்படுத்தினார். பல ஆண்டுகளாக, தர்சா இந்தியாவில் பெண் கல்வித் துறையில் ஒரு தனித்துவமான மற்றும் உணர்ச்சிமிக்க நபராக தன்னை நிலைநிறுத்திக் கொண்டார்.
# சிரின் தர்சா

## ஆரம்ப வாழ்க்கை மற்றும் பின்னணி

சிரின் தர்சா ஒரு பார்சி குடும்பத்தில் பிறந்தார் மற்றும் இந்தியாவின் மும்பையில் வளர்ந்தார்.
# சிரின் தர்சா

## முதல்வராக

இந்தி வித்யா பவன் மற்றும் தி பாம்பே சரவதேச பள்ளியில் பணிபுரிந்த பிறகு, தாராஷா 1972 இல் ஜேபி பெட்டிட் பள்ளியின் முதல்வராக நியமிக்கப்பட்டார். இவர் மாணவர்களுக்கு ஊக்கமளிக்கும் வகையில் செயல்பட்டார். அங்கு பணி செய்த காலத்தில் "தயவு செய்து தொந்தரவு செய்யுங்கள்" எனும் முறையினை நடைமுறைக்குக் கொண்டு வந்தார். இதன்மூலம் மாணவர்கள் தங்களது எண்ணங்களை தயங்காது வெளிக்கொணர வகை செய்தார். இவர் தனது கற்பித்தலில் நடிப்புக் கலைகளிலிருந்து கற்றுக்கொண்டதை இணைத்து, தனது மாணவர்களுக்கு நம்பிக்கையை ஏற்படுத்த நாடகங்கள் மூலமாக தனது கருத்துகளைப் பயன்படுத்தினார்.
# சிரின் தர்சா

## இறப்பு

73 வயதில், சிரின் தர்சா நுரையீரல் இழைமப் பெருக்க நோயினால் இறந்தார். இவரது இறுதிச் சடங்கில் பல தசாப்தங்களாக இவரால் கற்பிக்கப்பட்ட, வழிகாட்டப்பட்ட மற்றும் ஈர்க்கப்பட்ட நூற்றுக்கணக்கான மாணவர்கள் மற்றும் ஆசிரியர்கள் கலந்து கொண்டனர்.
# அரசியல் பெண்ணிடைப் பாலுறவு

**அரசியல் பெண்ணிடைப் பாலுறவு** (Political lesbianism) என்பது பெண்ணியத்தின் ஒரு நிகழ்வு ஆகும், முதன்மையாக இரண்டாம் அலை பெண்ணியம் மற்றும் தீவிர பெண்ணியம் சார்ந்தது. இது அகனள் பிரிவினைவாதத்தை உள்ளடக்கியது, ஆனால் அதனை மட்டும் மட்டுப்படுத்தவில்லை. பாலியல் நோக்குநிலை ஒரு அரசியல் மற்றும் பெண்ணியத் தேர்வு என்று அரசியல் பெண்ணிடைப் பாலுறவு வலியுறுத்துகிறது, மேலும் பாலினத்திற்கு எதிரான போராட்டத்தின் ஒரு பகுதியாக அகனள் பெண்களுக்கான எதிர்பால் சேர்க்கை பாலினத்திற்கு சாதகமான மாற்றாவதனையும் நோக்கமாகக் கொண்டு செயல்படுகிறது .
# அரசியல் பெண்ணிடைப் பாலுறவு

## வரலாறு

அரசியல் பெண்ணிடைப் பாலுறவு 1960 களின் பிற்பகுதியில் இரண்டாவது அலை தீவிர பெண்ணியவாதிகளிடையே பாலியல் மற்றும் கட்டாய பாலினத்தை எதிர்த்துப் போராடுவதற்கான ஒரு வழியாக உருவானது. சீலா ஜெபரிசு 1981 இல் இணைந்து எழுதியபோது இந்த கருத்தை உருவாக்க உதவினார் "*லவ் யுவர் எனிமி (*உங்கள் எதிரியை நேசிக்கிறீர்களா?) லீட்ஸ் புரட்சிகர பெண்ணியக் குழுவுடன் பாலினப் பெண்ணியம் மற்றும் அரசியல் பெண்ணிடைப் பாலுறவு இடையே விவாதம் செய்யும் வகையில் இது உருவாக்கப்பட்டது". பெண்கள் பாலின உறவின் ஆதரவை கைவிட்டு ஆண்களுடன் தூங்குவதை நிறுத்த வேண்டும் என்று வாதிட்டனர், அதே நேரத்தில் ஆண்களை "உங்கள் படுக்கைகளிலிருந்தும் உங்கள் தலையிலிருந்தும் (எண்ணத்தில் இருந்தும்)" விடுவிக்க பெண்களை ஊக்குவித்தனர். அரசியல் பெண்ணிடைப் பாலுறவின் முக்கிய யோசனை ஆண்களிடமிருந்து பெண்கள் தனித்தனியாக இருக்க வேண்டும் என்றாலும், அரசியல் பெண்ணிடைப் பாலுறவினர் பெண்களுடன் இணைந்து வாழ வேண்டும் என்று இது அர்த்தப்படுத்துவதில்லை*;* சிலர் பிரம்மச்சாரியாக இருக்க விரும்புகிறார்கள் அல்லது ஓரினச்சேர்க்கையாளர்களாக அடையாளம் காண்கிறார்கள். அரசியல் அகனள்களின் லீட்ஸ் புரட்சிகர பெண்ணியக் குழு அரசியல் பெண்ணிடைப் பாலுறவிற்கு கீழ்கானும் வகையில் வரையறை செய்கிறது "ஆண்களைப் புண்படுத்தாத , பெண்ணாக தங்களை அடையாளப்படுத்தப்படும் பெண்"அவர்கள் ஆண்களை எதிரியாகவும் அவர்களுடன் உறவில் இருந்த பெண்களை ஒத்துழைப்பாளர்களாகவும் தங்கள் சொந்த ஒடுக்குமுறைகளில் இருந்து விடுவிக்க உடந்தையாக இருந்தவர்களாகவும் அறிவித்தனர். பாலின பாலியல் நடத்தை ஆணாதிக்கத்தின் அரசியல் கட்டமைப்பின் அடிப்படை அலகு என்று கருதப்படுகிறது. எனவே இத்தகைய பாலியல் கோட்பாடுகளை அவர்கள் வெறுக்கின்றனர்.  
தீவிரவாத பெண்ணியவாதியான தி -கிரேஸ் அட்கின்சன், பெண்ணியவாதிகள் குழுவை உருவாக்க உதவினார், இந்த இயக்கத்தை உள்ளடக்கிய சொற்றொடருக்கு பெருமை அளிக்கப்படுகிறது: 'பெண்ணியம் என்பது கோட்பாடு; பெண்ணிடைப் பாலுறவு என்பது நடைமுறை. '
# அரசியல் பெண்ணிடைப் பாலுறவு

## பகிரப்பட்டநாட்டம்

புதிய அலை பெண்ணியம் எத்ரிபால் சேர்க்கை பாலின விதிமுறைகள், பாரம்பரிய பாலியல், திருமணம் மற்றும் குடும்ப வாழ்க்கை, சில பெண்ணியவாதிகளால் பார்க்கப்பட்ட சிக்கல்கள் ஆகியவற்றிலிருந்து வெளியேற ஒரு தளத்தை வழங்கியது. சிறிதளவு கவனமும், பெண்களை அடிமையாக்கும் அமைப்பும் கொண்ட கடின உழைப்பாளியாக இது கருதப்படுகிறது. ஆதிக்கம் செலுத்தும் ஓரினச்சேர்க்கை உறவுகளிலிருந்து வெளியே வருவதன் மூலம், பெண்கள் தங்களை அகனள் என்று பகிரப்பட்ட நலன்களுடன் அறிவிக்க வாய்ப்பு அளிக்கப்படுகிறது.  
ஒரு பரந்த அர்த்தத்தில், அரசியல் பெண்ணிடைப் பாலுறவு பெண்களுடன் பெண்களின் அரசியல் அடையாளத்தை உள்ளடக்கியது, இது பாலுறவுக்கு அப்பாற்பட்ட பங்கை உள்ளடக்கியது ஆனால் ஆண்களுடன் உறவுகளை உருவாக்குவதைத் தவிர்க்கிறது. அது சமூகத்தில் பெண்களின் பங்குகளை உயர்த்த தேவையான நேர்மறை மற்றும் தேவைப்படும் ஆற்றலை வழங்குகிறது.
# தீவிர பெண்ணிடைப் பாலுறவு

**தீவிரப் பெண்ணிடைப் பாலுறவு** *(Radical lesbianism)* அல்லது **மரபுகடப்பு பெண்தற்பாலின உறவு** என்பது ஓர் அகனள் இயக்கம் ஆகும், இந்தப் பெண் தற்பால்சேர்க்கை முதன்மைப் பெண்ணியத்தின் கலப்புப் பாலின உறவைக் கேள்விக்குள்ளாக்கியது. ஏனெனில் முதன்மைப் பெண்ணியம் முனைப்பாக அகனள் உரிமைகளைப் பெண்ணியப் போராட்டங்களில் சேர்க்கவில்லை அல்லது அதற்காகப் போராடவில்லை. 1950 மற்றும் 1960 களில் அமெரிக்காவில் அகனள் பெண்ணியக் குழுக்களால் இந்த இயக்கம் தொடங்கப்பட்டது. ஒரு கனடிய இயக்கம் 1970 களில்தொடர்ந்து இதனைச் செயல்படுத்தி வந்தது. இது தொடர்ந்து பரவலாகி வருவதால், தீவிர பெண்ணிடைப் பாலுறவு வாதம் கனடா, அமெரிக்கா பிரான்சு ஆகிய நாடுகள் முழுவதிலும் பரவியது. பிரஞ்சு அகனள் மரபெதிர்ப்பாளர் முன்னணி 1981 ஆம் ஆண்டில் *ஃபிரண்ட் டெசு லெஸ்பியனசு ரேடிகல்சு * எனும் பெயரில் அந்த இயக்கத்தினை நடத்தியது. *மரபுகடப்பு*அகனள் போன்ற பிற இயக்கங்களும் தீவிரப் பெண்ணிடைப் பாலுறவுப் பேரியக்கத்திலிருந்து பிரிந்து வெளியேறின. பிற சமூக இயக்கங்களுடன் தொடர்பு கொள்வதோடு மட்டுமல்லாமல் தீவிர பெண்ணிடைப் பாலுறவு, அதன் சொந்தக் கருத்தியலையும் வழங்குகிறது; இது பெண்ணியம் இரண்டு பாலுறவு நிலைகளிலும் செயல்படுவது போன்றது தான்.
# தீவிர பெண்ணிடைப் பாலுறவு

## வரலாறு

தீவிரமான அல்லது "பிரிவினைவாத" பெண்ணிடைப் பாலுறவும் பிற ஒத்த இயக்கங்களும் பரந்த பெண்ணிய இயக்கத்துடன் பிளவுபட்டு நிற்கின்றன. அவர்களில் சில பெண்ணியவாதிகள், அகனள் பெண்ணியத்தின் குறிக்கோள்களுடன் உள்ளார்ந்த மோதல்கள் கொண்டுள்ளதைச் சமரசம் செய்ய முயற்சி செய்கிறார்கள். இந்த மோதல்களும் விரிசல்களும் பெண்களைச் சுற்றிப் பரவியுள்ள தேசிய அளவில் குறிப்பாக பண்பாட்டுக் கதைகளிலிருந்து எழும் சிக்கல்களின் விளைவாகும். அவர்களில் சிலர் இந்த தேவைகளுக்கு ஏற்ப தன்னியல்பாக உருவாக்கப்படுகிறார்கள், மற்றவர்கள் அயல்நாடுகளில் உள்ள தீவிர இயக்கங்களிலிருந்து ஊக்கம் பெறுகிறார்கள். தீவிரப் பெண்ணிடைப் பாலுறவின் இயக்கத்தின் தொடக்க வரலாறு, இது தான் எனத் தெளிவான வரலாறு இல்லை என்றாலும், தேசிய அளவில் நடந்த பல தனித்தனிப் போராட்டங்களின் விளைவாக எழுந்ததே ஆகும். .  
பன்னாட்டளவில் நெருங்கிவரும் பெண்ணிய இயக்கத்தைப் பயன்படுத்தி, தீவிர அகனள் இயக்கம் பெரும்பாலும் பெண்ணிடைப் பாலுறவின் வெளிப்படுத்தலை அதிகரிக்க, அவற்றில் தங்கள் சொந்த நிகழ்வுகளை உருவாக்கிட முயல்கின்றனர். ஸ்டோன்வாலின் 25 வது ஆண்டுவிழாவில், நியூயார்க்கில் நடைபெற்ற 1994 அகனள் அணிவகுப்பு இதற்கு ஒரு சிறந்த எடுத்துகாட்டு ஆகும். மற்றொரு எடுத்துகாட்டு 1995 பெய்ஜிங்கில் நடைபெற்ற உலக மகளிர் மாநாடு ஆகும். மூன்றாவது எடுத்துகாட்டு 1997 ஆம் ஆண்டு ஆம்ஸ்டர்டாமில் நடைபெற்ற கே கேம்ஸ் ஆகும். .
# தீவிர பெண்ணிடைப் பாலுறவு

## வரலாறு

### ஆசியா

ஆசியாவில், தீவிர பெண்ணிடைப் பாலுறவு ஐரோப்பா, இலத்தீன் அமெரிக்கா மற்றும் வட அமெரிக்காவை விட ஒரு பத்தாண்டு பின்தங்கியிருந்தது, 1980 களில் இந்த இயக்கம் தொடங்கவில்லை. இந்த காலகட்டத்தில்தான் ஆர்வலர்கள் தங்கள் சொந்த குழுக்களை உருவாக்கி தங்கள் சொந்த வெளியீடுகளை உருவாக்கத் தொடங்கினர். .
# தீவிர பெண்ணிடைப் பாலுறவு

## வரலாறு

### ஐரோப்பா

பல்வேறு ஐரோப்பிய நாடுகளில் நிலவிய சூழ்நிலைகளுக்கு எதிர்வினையாக, 1970 களில் ஐரோப்பிய தீவிர அகனள் வாதம் வளர்ச்சி பெற்றது. பன்னாட்டு அகனள் முன்னணி எனும் இயக்கம் 1974 இல் ஜெர்மனியின் பிராங்பேர்ட்டில் உருவாக்கப்பட்டது. . இது தொடர்ந்து பரவலாகி வருவதால், தீவிர பெண்ணிடைப் பாலுறவு வாதம் கனடா, அமெரிக்கா பிரான்சு ஆகிய நாடுகள் முழுவதிலும் பரவியது. பிரஞ்சு அகனள் மரபெதிர்ப்பாளர் முன்னணி 1981 ஆம் ஆண்டில் *ஃபிரண்ட் டெசு லெஸ்பியனசு ரேடிகல்சு * எனும் பெயரில் அந்த இயக்கத்தினை நடத்தியது. அமெரிக்க, கனடிய இயக்கங்களைப் போலவே, பிரெஞ்சு தீவிரப் பெண்ணிடைப் பாலுறவு இயக்கமும் பெண்ணிய, பொது அரசியல் இயக்கத்தில் இருந்தே தமக்குரிய வெளியை உருவாக்கிக் கொண்டன. இவர்கள் கலப்புப் பாலுறவுப் பெண்களை விலக்கி, தீவிரப் பெண்ணிடப் பாலுறவினரைச் சேர்ப்பதில் கவனம் செலுத்தினர். மேலும் அதே வேளையில், தம்மைப் பிரிவினைவாத பெண்ணிடைப் பாலுறவினராகவும் அடையாளப்படுத்திகொண்டனர்.  
##### மோனிக் விட்டிகுவின் தாக்கம்
* பிரஞ்சு மரபெதிர்ப்பு அகனள் முன்னணி * பிரெஞ்சு மெய்யியலாளர் மோனிக் விட்டிகுவின் எழுத்துகளால் ஊக்கம் பெற்றது; மோனிக் விட்டிகு 1981 இல் *யாரும் பெண்ணாகப் பிறப்பதில்லை* எனும் கட்டுரையை பொவாரின் நோக்கிட்டைச் சார்ந்து எழுதியிருந்தார்.அக்கட்டுரையில் அவர் " அகனள் யாரும் பெண்ணன்று" எனக் குறியுள்ளார். ஏனெனில், " பெண் என்பது ஆணுடன் உள்ள குறிப்பிட்ட உறவு முறையே; இதை முன்பு நாம் பணிவு என்றோம்; இது சொந்த, புறநிலை, பொருளியல் கடப்பாடு; .. இந்த உறவை அகனள் எதிர்த்து கலப்புப் பாலுறவில் ஈடுபடுவதில்லை.எனவே, பெண்ணன்று".  
*அகனள், அகனர் எழுத்தில் யார் எவர்* எனும் களஞ்சியத்தில் அதன் பதிப்பாசிரியர் காபிரியேல் கிரிஃபித், விட்டிகு எழுத்து, " கலப்புத் தந்தைவழி மரபும் அதில் மகளிர் ஒடுக்குமுறையை எதிர்ப்பதும் பற்றிய பெரிய விவாதப் பகுதியாக" அமைந்துள்ளது என்கிறார்.
# தீவிர பெண்ணிடைப் பாலுறவு

## கருத்தியல்

### மரபுகடப்பு, தாராளநெறி இயக்கங்கள்

மரபுகடப்பு, தாராளநெறி இயக்கங்கள் சமூக மாற்றத்தை விரும்பினாலும்,சைரண்டுக்கும் இடையில் தெள்வான வேறுபாடு உல்ளது. மரபுகடப்பு இயக்கங்கள் நிலவும் மரபைத் தகர்க்க விரும்ப, தாராளமய இயக்கங்கள் அதைச் சீர்திருத்த விரும்புகின்றன. கூடுதலாக, முன்னவை கட்டர்ற விடுதலையைக் கோர, பின்னவை சமூகச் சமநிலையை மட்டுமே கோருகின்றன. மரபுகடப்பு அகனள் இயக்கம் குறிப்பாக ஆண் ஆதிக்கத்துக்கு அறைகூவல் விடுத்து, பாலினம், பாலுணர்வு சார்ந்த ஆண்மைய வரையறைகளை கடந்துசெல்ல விரும்புகின்றன.மோனிக் விட்டிகுவின் *[[நேரடி மனமும் பிற கட்டுரைகளும்* எனும் கட்டுரையின் முகவுரையில் கியூபெக் மரபுகடப்பு அகனள் உலூயிசி தற்கோட்டி "மரபுகடப்பு அகனள் குழு அடிப்படை பொதுக் கருத்தேற்பின்படி, கலப்புப் பாலினர் பாலுணர்வு அரசியல் பிரிவுபடுத்தப்பட்டு அதை அகற்ற முடிவெடுக்கப்பட்டுள்ளது" என விளக்குகிறார்.எனவே, இந்த நிறுவனத்தை எதிர்த்தலே அகனள் பிரிவின் நிலவலாக அமைகிறது என இரிச் பார்க்கிறார். ஆனால், ஒரு தனியரின் தேர்வாக, அகனள் இருப்புநிலை கட்டாயம் தேவையென, மரபுகடப்பு அகனள் நெறிமுறைகளின்படி கருதுவதால் இதன் நிலவலும் கலப்பினப் பாலுறவு அரசியலுக்கு வெளியே தான் அமையவேண்டும் எனவும் இரிச் வாதிடுகிறார்.
# தீவிர பெண்ணிடைப் பாலுறவு

## கருத்தியல்

### பெண்ணியம்

மரபுகடப்பு அகணள் இயக்கம் பிற பெண்ணிய இயக்கங்களில் இருந்து தனியாகப் பிரித்துக் கொள்கிறது; ஏனெனில், இது அகனள் குழு மகளிரை முதன்மைப் பெண்ணிய மகளிரில் இருந்து வேறுபடுத்திக் காண்கிறது. எடுத்துகாட்டாக, பெட்டி பிரீடுமன் ஆணைப்படி, இலாவந்தர் மேனசு அகனள் பிரிவினர், பெண்ணிய இயக்கத்தில் ஈடுபடக்கூடாது என்கிறார்.
# தீவிர பெண்ணிடைப் பாலுறவு

## கருத்தியல்

### உட்சிக்கல்கள்

டொரன்ட்டோவில் உள்ள ஓர் அகனள் குழு இருபலினரை விலக்கிவைத்து தம்மைப் பெயர்பாலினராகக் கருதுகின்றனர்.
# இனப்பெருக்க நீதி

**இனப்பெருக்க நீதி** (Reproductive justice) என்பது "தனிப்பட்ட உடல் சுயாட்சியை பராமரிப்பதற்கான மனித உரிமை, குழந்தைகள் இருப்பு, குழந்தைகள் இன்மை மற்றும் பெற்றோர்கள் குழந்தைகளை பாதுகாப்பான மற்றும் நிலையான சமூகங்களில் வைத்திருப்படனைக் குறிப்பதாகும்" என்று *சிஸ்டர் சாங் வுமன் ஆஃப் கலர்* இனப்பெருக்க நீதி கூட்டமைப்பு கூறுகிறது. இனப்பெருக்க நீதிக்காக துவங்கப்பட்ட முதல் இயக்கம் இனப்பெருக்க நீதி இயக்கம் ஆகும். 1997 ஆம் ஆண்டில், பூர்வீக அமெரிக்கன், லத்தீன் அமெரிக்கன், ஆப்பிரிக்க அமெரிக்கன் மற்றும் ஆசிய அமெரிக்கன்-நான்கு இன சமூகங்களை பிரதிநிதித்துவப்படுத்தும் 16 பெண்கள் தலைமையிலான நிறுவனங்கள் ஒரு தேசிய இனப்பெருக்க நீதி இயக்கத்தை உருவாக்க இதனைத் தொடங்கினர். கூடுதலாக பல நிறுவனங்கள் 2000 களின் முற்பகுதியில் தொடங்கி இனப்பெருக்க நீதி அமைப்புகளாக தங்களை உருவாக்க அல்லது மறுசீரமைக்கத் தொடங்கின.
இனப்பெருக்க நீதி, 1970 களில் ஏற்படுத்தப்பட்ட இனப்பெருக்க உரிமை இயக்கங்களிலிருந்து வேறுபட்டது, ஒரு இயக்கமாக உருவானது, ஏனெனில் குறைந்த வருமானம் கொண்ட பெண்கள், குறைபாடுகள் உள்ள பெண்கள் மற்றும் நங்கை, நம்பி, ஈரர், திருனர் மக்கள் இனப்பெருக்க உரிமைகள் இயக்கத்தில் ஓரங்கட்டப்பட்டதாக உணர்ந்தனர். முன்னர் இருந்த உரிமை இயக்கம் முதன்மையாக வாழ்க்கை சார்பு விவாதங்களுக்கு எதிராக பாலினத் தேர்வுக்கு ஆதரவாக கவனம் செலுத்துவதாக பெண்கள் உணர்ந்தனர். இதற்கு நேர்மாறாக, இனப்பெருக்க நீதி இயக்கம், இனம் மற்றும் சமூக வர்க்கம் போன்ற குறுக்குவெட்டு காரணிகள், ஒடுக்கப்பட்ட சூழ்நிலைகளை சுமத்துவதன் மூலம் அல்லது கர்ப்பத்தை பற்றிய தகவலை தெரிவு செய்வதற்கான விளிம்புநிலை பெண்களின் சுதந்திரத்தை கட்டுப்படுத்தும் வழிகளை ஒப்புக்கொள்கிறது. *B மாத்திரைகள்*, மற்றும் மலிவு பராமரிப்பு மற்றும் கல்வி இனப்பெருக்க நீதி நடைமுறை அணுகல் ஆகியவற்றில் இந்த இயக்கம் கவனம் செலுத்துகிறது கருக்கலைப்பினை விட கருக்கலைப்பு உரிமைகள், கருக்கலைப்பு சட்ட உரிமை செலவு, கருக்கலைப்பு மையம் அருகாமையில் இல்லாமை போன்ற பிற தடைகள் பெண்கள் அதனை அனுக முடியாமல் போவதன் முக்கிய காரணியாக அமைவதாக இந்த இயக்கம் வலியுறுத்தியது.  
கருத்தடை, விரிவான பாலியல் கல்வி, தடுப்பு மற்றும் பாதுகாப்பு பால்வினை நோய்த்தொற்றுக்கான, மாற்று பிறப்பு விருப்பங்கள், போதுமான கர்ப்ப பாதுகாப்பு, குடும்ப வன்முறை, மற்றும் வீடுகளை பராமரிக்க போதுமான ஊதியங்கள், இனப்பெருக்க நீதி, சர்வதேச மனித உரிமைகள் கட்டமைப்பு ஆகியனவற்றை அடிப்படையாகக் கொண்டது, இது இனப்பெருக்க உரிமைகளை மனித உரிமைகளாக கருதுகிறது.
# இனப்பெருக்க நீதி

### வரையறை

2005 முதல் 2012 வரையிலான *சிஸ்டர்சாங்* பெண்கள் இனப்பெருக்க நீதி கூட்டமைப்பின் இணை நிறுவனர் மற்றும் தேசிய ஒருங்கிணைப்பாளரான லோரெட்டா ரோசு, இனப்பெருக்க நீதி என்பது, இன, பாலினம், வர்க்கம், திறன், தேசியம் மற்றும் பாலியல் ஆகியவற்றை எப்படி எதிர்கொள்வது என்பதை வரையறுக்க பெண்கள் உருவாக்கிய ஒரு கட்டமைப்பாகும் என வரையறுக்கிறார். கருக்கலைப்பு போன்ற விருப்பங்களுக்கு சட்டப்பூர்வ அணுகல் இருந்தபோதிலும், அதிக சலுகை பெற்ற மற்ற பெண்களைப் போல் இனப்பெருக்கத் தேர்வுகளை அவர்களால் எளிதில் செய்ய முடியவில்லை என்று இந்த பெண்கள் உணர்ந்தனர். அவர்களைப் பொறுத்தவரை, இனப்பெருக்க அரசியல் என்பது இனப்பெருக்கத் தேர்வைப் பற்றியது அல்ல, மாறாக நீதியைப் பற்றியது.
# வீட்டு வேலைக்கான ஊதியம்

**வீட்டு வேலைக்கான சர்வதேச ஊதிய பரப்புரை** (IWFHC) ( International Wages for Housework Campaign) என்பது ஒரு வீட்டிலும் வெளியிலும் உள்ள அனைத்து கவனிப்பு வேலைகளிலும் ஈடுபடும் அடிமட்ட பெண்களுக்கும் அங்கீகாரம் மற்றும் பணம் வழங்க பிரச்சாரம் மேற்கொண்டதனைக் குறிப்பதாகும். இது 1972 இல் செல்மா ஜேம்சு இங்கிலாந்தின் மான்செஸ்டரில் நடந்த மூன்றாவது தேசிய மகளிர் விடுதலை மாநாட்டில் வீட்டு வேலைக்கான ஊதியக் கோரிக்கையை முதலில் முன்வைத்தார். இந்த பரப்புரை இயக்கம் சர்வதேச அளவில் குறைந்த அதிகாரம் கொண்டவர்களுக்காக முதலில் பரப்புகளில் ஈடுபடுவதாகக் கூறுகின்றனர் - வீட்டில் வேலை செய்யாத தொழிலாளர்கள் (தாய்மார்கள், இல்லத்தரசிகள், வீட்டுப் பணியாளர்கள் ஊதியம் மறுக்கப்படுகிறவர்கள்), மற்றும் நிலம் மற்றும் சமூகத்தில் ஊதியம் பெறாத வாழ்வாதார விவசாயிகள் மற்றும் தொழிலாளர்களையும் உள்ளடக்கியது.
# வீட்டு வேலைக்கான ஊதியம்

## வரலாறு

### உருவாக்கம்: 1970 கள்

வீட்டுவேலைக்கான ஊதியம் என்பது *விமன், தெ யூனியன்சு அண்ட் வொர்க் ஆர் வாட் இஸ் நாட் டு பீ டன் என்பதன்* ஆறு கோரிக்கைகளில் ஒன்று,இந்த ஆறு கோரிக்கைகளை மான்செஸ்டர் மாநாட்டிற்குப் பிறகு, ஜேம்ஸ் மூன்று அல்லது நான்கு பெண்களுடன் சேர்ந்து லண்டன் மற்றும் பிரிஸ்டலில் *பவர் ஆஃப் வுமன் கலெக்டியை* உருவாக்கி வீட்டு வேலைக்கான ஊதியத்திற்காக பிரச்சாரம் செய்தார். இது 1975 இல் லண்டன், பிரிஸ்டல், கேம்பிரிட்ஜ் மற்றும் பின்னர் மான்செஸ்டரை அடிப்படையாகக் கொண்ட வீட்டு வேலை பிரச்சாரத்திற்கான ஊதியமாக மறுசீரமைக்கப்பட்டது.  
1974 இல், வீட்டு வேலைக்கான ஊதியப் பரப்புரை இத்தாலியில் தொடங்கியது. *சலாரியோ அல் லாவோரோ டொமெஸ்டிகோ* (வீட்டு வேலைக்கான ஊதியம்) என்று பல குழுக்கள் பல்வேறு இத்தாலிய நகரங்களில் உருவாக்கப்பட்டன. இதனைக் கொண்டாடும் விதமாக, நிறுவன உறுப்பினர்களில் ஒருவரான *மரியரோசா டல்லா கோஸ்டா*, இத்தாலியின் மேஸ்ட்ரேவில் "ஒரு பொது வேலைநிறுத்தம்" என்ற தலைப்பில் உரை நிகழ்த்தினார். இந்த உரையில் அவர் முன்பு பெண்களுக்கான எந்த வேலைநிறுத்தமும் ஒரு பொது வேலைநிறுத்தமாக கருதப்பட்டது இல்லை, ஆனால் ஆண் தொழிலாளர்களுக்கான வேலைநிறுத்தம் மட்டுமே பொது வேலை நிறுத்தமாக கருதப்படுவதாக இவர் கூறினார். இத்தாலியின் படுவாவில் , மாரியரோசா டல்லா கோஸ்டா மற்றும் சில்வியா ஃபெடெரிசி ஆகியோரால் உருவாக்கப்பட்ட *லோட்டா ஃபெமினிஸ்டா* என்ற குழு, வீட்டு வேலைக்கான ஊதியம் என்ற கருத்தை ஏற்றுக்கொண்டது.  
1974 மற்றும் 1976 க்கு இடையில், மூன்று தன்னாட்சி அமைப்புக்களை பிரிட்டன் , அமெரிக்கா மற்றும் கனடாவில் வீட்டு வேலை ஊதியத்திற்கான இயக்கத்தினை உருவாக்கினர். அகனள்களுக்கான ஊதியம், பாலியல் தொழில் குழுவினருக்கான ஊதியம், கறுப்பினப் பெண்களுக்கான வீட்டு வேலைக்கான ஊதியம் ஆகிய நிறுவனங்களை மார்கிரட்டு பிரசுகோத்துடன் இணைந்து நிறுவினார். இதில் "அடிமைத்தனம், ஏகாதிபத்தியம் மற்றும் காலனித்துவம்" ஆகியவற்றுக்கான இழப்பீடு கோருவது உட்பட. ஊதியத்திற்குரிய அகனள்களுக்கான வீட்டு வேலைக்கான ஊதியத்தையும் அகனள்களுக்கான கூடுதல் ஊதியத்தை பெறவும் பரப்புரை செய்தனர் "ஊதியங்கள் காரணமாக அகனள் 1974 இல் நிறுவப்பட்ட மற்றும் சியாட்டலை மையமாகக் கொண்ட *தி லெஸ்பியன்* எனும் தாய்மார்களின் தேசிய பாதுகாப்பு நிதியத்துடன் இணைந்து பணியாற்றினார், பின்னர், காவல் வழக்குகளுக்கு எதிராக போராட வேண்டிய அகனள் தாய்மார்களுக்கு உதவுவதை நோக்கமாகக் கொண்டு செயல்பட்டது. 1984 இல் இன்விசிபிள் (புலப்படும் மற்றும் கண்ணுக்கு தெரியாத குறைபாடுகள் உள்ள பெண்கள்) இங்கிலாந்தில் IWFHC க்குள் ஒரு தன்னாட்சி அமைப்பாக நிறுவப்பட்டது.
# டி இ எஸ் இராகவன்

**டி இ எஸ் இராகவன்** (TES Raghavan) 2020-ஆம் ஆண்டிற்கான சிறந்த மொழி பெயர்ப்பு இலக்கியத்திற்கான சாகித்திய அகாதமி விருது இவருக்கு அறிவிக்கப்பட்டது. திருக்குறளை தமிழ் மொழியிலிருந்து இந்தி மொழிக்கு சிறப்பாக மொழிபெயர்ப்பு செய்தமைக்காக இவரது பெயர் சாகித்திய அகாதமி விருதுக்கு 18 செப்டம்பர் 2021 அன்று அறிவிக்கப்பட்டது.
# பெண்ணியம் மற்றும் சமத்துவம்

பெண்ணியம் என்பது பாலினங்களின் அரசியல், பொருளாதார மற்றும் சமூக சமத்துவத்தின் ஒரு கோட்பாடாகும், பல பெண்ணிய இயக்கங்கள் மற்றும் சித்தாந்தங்கள் ஆகியவை அதன் , கோரிக்கைகள் மற்றும் உத்திகள் சமத்துவதின் முக்கியம் ஆகியவற்றைப் பொறுத்து வேறுபடுகின்றன.  
எவ்வாறாயினும், பெரும்பாலான பெண்ணியவாதிகள் ஆதரிக்கும் அதே வேளையில் சமத்துவமானது பெண்ணிய இயக்கத்தின், பெண்ணியவாதிகளால் கூட ஆதரிக்கப்படுவது இல்லை. முழு சமத்துவத்தைப் பெறாமல் ஆணின் உரிமையை விட குறைவான தோற்றத்தில் இருந்து பெண்களின் உரிமைகளை அதிகரிப்பதனை சிலர் பெண்ணியமாகக் கருதுகின்றனர். அதிகாரத்தின் சில ஆதாயங்கள் மற்ற அனைத்தையும் விட சிறந்தது என்பது அவர்களின் முன்மாதிரி ஆகும். சிறுபான்மை பெண்ணியவாதி பெண்கள் குறைந்தபட்சம் ஒரு பெண் தலைமையிலான சமுதாயத்தையும் சில நிறுவனங்களையும் அமைக்க வேண்டும் என்று வாதிட்டனர்.
# பெண்ணியம் மற்றும் சமத்துவம்

## வரையறை குறித்த ஒப்பந்தம்

டில்பர்கு பல்கலைக்கழக மகளிர் ஆய்வுக் குழுத் தலைவர் டிநேகே எம். வில்லியம்சனின் கருத்துப்படி, "ஒவ்வொரு பெண்ணியவாதியும் ஒப்புக்கொள்ளும் பெண்ணியத்தின் வரையறையை வழங்குவது சாத்தியமில்லாத ஒன்று" என்று கூறினார்
# பெண்ணியம் மற்றும் சமத்துவம்

## சமத்துவம்

பெரும்பாலான இலக்கியங்கள் பெண்ணியத்தை பெண்களுக்கு சம உரிமை அல்லது பாலினங்களுக்கிடையேயான சமத்துவம் என்று வரையறுக்கிறது. பெண்ணியம் பாலினங்களிடையே சமத்துவத்தை மட்டுமல்ல, இனத்தையும் பாதித்தது. சிகானா பெண்ணிய இயக்கம் அமெரிக்க சமூகத்திற்குள் பெண் மற்றும் அகனள் சமத்துவத்திற்கான தேடலில் அரசியல் ரீதியாக செயல்பட்டது.  
வரலாற்று ஆர்வத்துடன், பிளாட்டோ <small>, கிமு</small> 394 இல், எலைன் ஹாஃப்மேன் பாரூச்சின் கூற்றுப்படி, ஆண்கள் பரவலான செயல்களில் சிறந்து விளங்குவார்கள் என்று நம்பும்போது, பெண்கள் அரசியல், சமூக, பாலியல், கல்வி மற்றும் இராணுவப் போரில் ஆண்களுடன் சமமாக இருக்க வேண்டும் என்று வாதிட்டனர். பாலின வேறுபாடுகளை உயிரியல் மூலம் விளக்க முடியாது என்றும் (பிளேட்டோ ஆரம்பகால சிந்தனையாளர்களில் ஒருவர் என்று சொல்லலாம்), மற்றும் குழந்தை பராமரிப்பு அமைப்பு பெண்களை சமூகத்தில் பங்கேற்பதில் இருந்து அவர்களை விடுவிக்கும் என்றும் கூறினர்.  
சில தீவிர பெண்ணியவாதிகள் சமத்துவத்தை விமர்சித்தனர், "அநீதியான சமூகத்தில் சமத்துவம் போராடுவதற்கு மதிப்பான ஒன்றில்லை" என்று மறுத்தனர்.
# பெண்ணியம் மற்றும் சமத்துவம்

## சமத்துவத்தில் தெளிவற்றது

"பெண்ணியம் ஒரு குறிப்பிட்ட சமுதாயத்திற்குள் சமூக, பொருளாதார மற்றும் அரசியல் அதிகாரத்தின் பெண்கள் மற்றும் ஆண்களுக்கு இடையில், இரு பாலினத்தின் சார்பாகவும் அவர்களின் பொதுவான மனிதநேயத்தின் பெயரால், ஆனால் அவர்களின் வேறுபாடுகளை மதித்து சமநிலைப்படுத்தக் கோருகிறது." *பெண்ணியம்* மற்றும் தொடர்புடைய வார்த்தைகள் 1890 களில் ஐரோப்பா மற்றும் மேற்கு அரைக்கோளத்தில் பரவலாகப் பயன்படுத்தத் தொடங்கியது. பெண்ணியத்தின் சொற்களஞ்சியம் மிகவும் பரந்த சமூக அரசியல் விமர்சனத்தை உள்ளடக்கியது, இது ஆண்களின் சலுகை மீதான தாக்குதலில் பெண்ணை மையமாகக் கொண்ட மற்றும் பெண்ணைக் கொண்டாடும் விமர்சனமாகும். " சட்டம் மற்றும் பொது நிலைகளில் பெண்களின் நிலைப்பாட்டைக் கருத்தில் கொண்டு பெண்களின் உரிமைகள் மீது கவனம் செலுத்துவது அர்த்தமுள்ளதாக இருக்கிறது.  
பெண்ணிய எழுத்தாளர் பெல் கூக்சு , "பெண்ணியம் என்பது எப்போதும் ஆண்களுக்கு சமமாக இருக்க விரும்பும் பெண்களைப் பற்றியது என்று மக்கள் நினைக்கிறார்கள். . . . அவர்கள் அதிகம் கேட்கும் பெண்ணியம், பாலின சமத்துவத்தில் முதன்மையாக ஈடுபடும் பெண்களால் சித்தரிக்கப்படுகிறது - சம வேலைக்கு சம ஊதியம், சில சமயங்களில் பெண்களும் ஆண்களும் வீட்டு வேலைகளையும் பெற்றோர்களையும் பகிர்ந்து கொள்கிறார்கள்" பெண்ணியம் என்பது பாலியல் ஒடுக்குமுறையை முடிவுக்குக் கொண்டுவருவதற்கான ஒரு இயக்கமாகும். மேலும், பெண்ணியம் ஆண்களுக்கு முன்னர் பெண்களால் நடத்தப்பட்ட வேலைகளைச் செய்வதற்கான நன்மையை வழங்குகிறது. பல வருடங்களுக்கு முன்பு இருந்ததை விட அதிகமான ஆண் செவிலியர்கள் தற்போது எங்கள் மருத்துவமனைகள் மற்றும் வார்டுகளில் உள்ளனர். என்று எழுதினார்.
# கோரா (புதினம்)

***கோரா*** (***Gora***) (வங்காளம்: গোরা) பிரித்தானிய இந்தியாவின் ஆட்சியின் போது, இரவீந்திரநாத் தாகூர் இப்புதினத்தை தனது தாய்மொழியான வங்காள மொழியில் 1910-ஆம் ஆண்டில் எழுதி கொல்கத்தாவில் வெளியிட்டார். 624 பக்கங்கள் கொண்ட இப்புதினம் அரசியல் மற்றும் சமயம் பற்றிய தத்துவ விவாதங்கள் நிறைந்துள்ளது. இப்புதினத்தில் இந்திய விடுதலை, உலகளாவியம், சகோதரத்துவம், பாலின சமத்துவம், பெண்ணியம், சாதி, வர்க்கம், பாரம்பரியம் மற்றும் நவீனத்துவம், நகர்ப்புற உயரடுக்கு மற்றும் கிராமப்புற விவசாயிகள், காலனி ஆட்சி, தேசியம் மற்றும் பிரம்ம சமாஜம் போன்ற பிற கருப்பொருள்கள் கொண்டுள்ளது.
# கோரா (புதினம்)

## புதினத்தின் மையக் கருத்து

"கோரா" இரண்டு ஜோடி காதலர்களின் இரண்டு இணையான காதல் கதைகளைக் கொண்டுள்ளது: கோரா மற்றும் சுசரிதா, பினாய் மற்றும் லொலிடா. அவர்களின் உணர்ச்சிகள் மற்றும் வளர்ச்சிகளை 19 ஆம் நூற்றாண்டின் இறுதியில் இந்தியாவில் நிலவிய சமூக மற்றும் அரசியல் பிரச்சனைகளின் பின்னணியில் காட்டப்படுகிறது.
# கோரா (புதினம்)

## தமிழ் மொழிபெயர்ப்ப்பு

இரவீந்திரநாத் தாகூரின் கோரா புதினத்தை தமிழ் மொழியில் மொழிபெயர்த்த கே. செல்லப்பனுக்கு 18 செப்டம்பர் 2021 அன்று சிறந்த மொழிபெயர்ப்புக்கான சாகித்திய அகாதமி விருது அறிவிக்கப்பட்டுள்ளது.
# அகைன்சிடு அவர் வில்

***அகைன்சிடு அவர் வில்: மென், விமன் அண்ட் ரேப்** (Against Our Will: Men, Women and Rape) **எங்கள் விருப்பத்திற்கு எதிராக: ஆண்கள், பெண்கள் மற்றும்*** வன்கலவி என்பது சூசன் பிரவுன்மில்லரின் வன்கலவி பற்றிய ஒரு நூல் (எழுத்துப் படைப்பு)<nowiki/>ஆகும். இது 1975 ஆம் ஆண்டில் வெளியிடப்பட்டது, இதில் வன்கலவி என்பது "அனைத்து ஆண்களும் அனைத்து பெண்களையும் பயமுறுத்தும் ஒரு நனவான செயல்" என்று வாதிடுகிறார்.
# அகைன்சிடு அவர் வில்

## சுருக்கம்

ரிச்சர்ட் வான் கிராஃப்ட்-எபிங், சிக்மண்ட் பிராய்ட், கார்ல் மார்க்ஸ் மற்றும் பிரட்ரிக்க் ஏங்கெல்சு போன்ற ஆசிரியர்களை வன்கலவி விஷயத்தில் அவர்கள் மேற்பார்வை செய்ததாக பிரவுன்மில்லர் விமர்சிக்கிறார். *"*அனைத்து ஆண்களும் அனைத்து பெண்களையும் பயமுறுத்தும் ஒரு நனவான செயல்" என்று வன்கலவி வரையறுக்கிறது. தனக்குத் தெரிந்தவரை, விலங்குகள் தங்கள் இயற்கையான வாழ்விடங்களில் பாலியல் வன்கலவி செய்வதை எந்த விலங்கியல் வல்லுநரும் கவனிக்கவில்லை என்று அவர் எழுதுகிறார். கிளிண்டன் டஃபி மற்றும் பலர் விவாதித்தபடி, வன்கலவி செய்யப்பட்ட பெண்கள் அதற்கு தகுதியானவர்கள் என்ற பொதுவான நம்பிக்கை முறைகளை பிரவுன்மில்லர் ஆராய முயன்றார். அவர் போரில் வன்கலவி பற்றி விவாதிக்கிறார், பெண்களின் வன்கலவி கற்பனைகளின் பிராய்டியன் கருத்தை இவர் எதிர்க்கிறார், மேலும் வெள்ளை நிற ஆட்களால் ஆப்பிரிக்க அமெரிக்கர்களின் குழு படுகொலைகளுடன் ஒப்பிடுகிறார். இந்த ஒப்பீடு ஒரு காலத்தில் சமூகங்களால் எவ்வாறு கொலை செய்யப்படுவது ஏற்றுக்கொள்ளத்தக்கதாகக் கருதப்பட்டது என்பதைக் காட்ட பயன்படுத்தப்பட்டது, பின்னர் மாற்றப்பட்ட சட்டங்களால் அணுகுமுறைகள் மாறின, பலாத்காரத்திலும் இது நடக்கும் என்று பிரவுன்மில்லர் நம்பினார்.
# அகைன்சிடு அவர் வில்

## வரவேற்பு

பாலியல் வன்கலவி பற்றிய பொது கண்ணோட்டங்கள் மற்றும் அணுகுமுறைகளை மாற்றியமைத்ததன் மூலம் *அகைன்சிடு அவர் வில்* நேர்மறையான பாராட்டினைப் பெற்றது. இது நியூயார்க் பொது நூலகத்தின் நூற்றாண்டின் புத்தகங்களின் "பெண்கள் எழுச்சி" பிரிவில் சேர்க்கப்பட்டுள்ளது. விமர்சகர் கிறிஸ்டோபர் லேமன்-ஹாப்ட் *நியூயார்க் டைம்ஸில்* நூல் விமர்சனத்தில், பெரும்பாலும் நேர்மறையான விமர்சனத்தை அளித்தார், போரில் வன்கலவி சிகிச்சையை கருத்தில் கொள்ளும்போது வன்கலவி சட்டங்களை நவீனமயமாக்குவதற்கான ஒரு திட்டத்தை பிரவுன்மில்லர் குறிப்பிட்டுள்ளதனை பாராட்டியுள்ளார்.  
அதே வேளையில் இதற்கு எதிர்மறையான விமர்சனங்களும் வந்தன. ஓரினச்சேர்க்கை அறிஞர் ஜான் லாரிட்சன் *அகைன்சிடு அவர் வில்* எனும் நூலினை முழுமையாக நிராகரித்தார், "தொடக்கத்திலிருந்து இறுதி வரை ஒரு மட்டமான படைப்பாக உள்ளது: நகைப்புக்கிடமானது, பிற்போக்குத்தனமானது, நேர்மையற்றது மற்றும் மோசமான முறையில் எழுதப்பட்டது." என்று கூறினார். அஞ்சலா டேவிசு , கொலைகளுக்கு எதிரான இயக்கத்தில் கறுப்பினப் பெண்கள் வகித்த பகுதியை பிரவுன்மில்லர் பொருட்படுத்தவில்லை என்றும், வன்கலவி மற்றும் இனம் பற்றிய பிரவுன்மில்லரின் விவாதம் "இனவெறிக்கு எல்லையாக இருக்கும் சிந்திக்காத கூட்டாண்மை" என்றும் வாதிட்டார்.
# சமண அறிவாய்வியல்

அடிப்படை அறிவாய்வியல் சிக்கல்கள் பற்றி ஆராய்ந்ததன் மூலமாக சமணம் மெய்யியலின் பகுதியாகிய அறிவாய்வியலுக்கு தனக்கேயுரித்தான பங்களிப்பை வழங்கியுள்ளது. சமணர்கள், அறிவு என்பது உயிரின் அடிப்படை எனக் கருதுகின்றனர். இவ்வறிவு கர்மத் துணிக்கைகளால் மறைக்கப்பட்டுள்ளது. பல்வேறு வழிமுறைகளினூடாக ஒரு உயிர் அறிவைப் பெறும்போது அது எதையும் புதிதாக உருவாகவில்லை. மாறாக, அது அறிவை மறைக்கும் கர்மத் துணிக்கைகளைக் கிழித்தெறிகிறது. சமணக் கொள்கையின்படி, விழிப்புணர்வு என்பது *சீவனின்* (உயிர்) முதன்மைப் பண்பாகும். இவ் விழிப்புணர்வு *தரிசன* மாகவும் (அகப்பார்வை) *ஞான*மாகவும் (அறிவு) தன்னை வெளிப்படுத்துகிறது.
# சமண அறிவாய்வியல்

## மேலோட்டம்

தத்துவார்த்த சூத்திரம் என்ற சமண நூலின் படி, அறிவு (*ஞானம்*) ஐந்து வகைப்படும். அவையாவன:-
1. புலனறிவு
1. நூலறிவு
1. புலன் கடந்த உணர்வு (*அவதி ஞானம்*)
1. தொலை நுண்ணுணர்வு (மனபர்யாய ஞானம்)
1. முற்றறிவு (*கேவல ஞானம்*)  
முதலிரு வகை அறிவுகளும் மறைமுக அறிவாகவும், ஏனைய மூன்றும் நேரடி அறிவாகவும் கருதப்படுகின்றன.
# சமண அறிவாய்வியல்

## புலனறிவு

அனுபவ அகப்பார்வை மற்றும் மனத்தின் மூலமாகப் பெறப்படும் அறிவு *மதி ஞானம்* (புலனறிவு) என அழைக்கப்படுகிறது. சமண அறிவாய்வியலின் படி, *சீவன்* (உயிர்) பருப்பொருள்சார் புலனுறுப்புக்கள் வழியாக சூழல் தொடர்பான புலன் சார்ந்த அகப்பார்வையைப் பெறுகிறது. இது நான்கு படிமுறைகளாகப் பிரிக்கப்பட்டுள்ளது. அவையாவன:
- அவக்கிரகம் (முதல் அவதானிப்பு)
- இகம் (ஆவல்)
- அபயம் (உறுதிப்படுத்தல்)
- தரணம் (கருத்து)
# சமண அறிவாய்வியல்

## நூலறிவு

வாய்வழி மற்றும் எழுத்துவழி வாக்கியங்களைப் புரிந்துகொள்வதன் மூலமாகப் பெறப்படும் அறிவு *சுருத ஞானம்* என அழைக்கப்படுகிறது.
# சமண அறிவாய்வியல்

## நூலறிவு

### சமண ஆகமங்கள்

சமணர்களின் படி, *சுருத ஞானத்தின்* அறிவு என்பது, *அங்க*ங்களில் (உறுப்புக்கள் அல்லது சமணப் புனித நூல்கள்) காணப்படுகின்ற அல்லது அவற்றிலிருந்து வேறான விடயங்களாயிருக்கலாம்.
# சமண அறிவாய்வியல்

## புலன் கடந்த உணர்வு

புலன் கடந்த உணர்வு என்பது சமண நூல்களில் *அவதி ஞானம்* எனக் குறிப்பிடப்பட்டுள்ளது. சர்வார்த்தசித்தி எனும் சமண நூலின் படி, "இவ்வகையான அறிவு *அவதி* என அழைக்கப்படுகிறது. ஏனெனில் இது கீழ்நோக்கிய வீச்சில் பருப்பொருட்களை வரிசைப்படுத்துகிறது அல்லது பொருட்கள் பற்றி ஒரு எல்லைக்குள் மாத்திரம் அறிந்துள்ளது". நரகம் மற்றும் சுவர்க்கம் (தேவர்) ஆகியவற்றிலுள்ள உயிர்வாழிகள் பிறப்பிலிருந்தே புலன் கடந்த உணர்வைக் கொண்டுள்ளதாகக் கூறப்படுகிறது. சமண நூல்களில் ஆறு வகையான புலன் கடந்த உணர்வுகள் குறிப்பிடப்பட்டுள்ளன.
# சமண அறிவாய்வியல்

## தொலை நுண்ணுணர்வு

சமணத்தின் படி, உயிரால் ஏனையோரின் எண்ணங்களை நேரடியாக அறிந்து கொள்ள முடியும். இவ்வாறான அறிவு, 'மனபர்யாய ஞானம்' எனும் வகைக்குள் அடங்குகிறது.
# சமண அறிவாய்வியல்

## முற்றறிவு

கர்மத் துணிக்கைகளைக் கிழித்தெறிவதன் மூலம் உயிர் முழுமை பெற்ற அறிவைப் பெறுகிறது. இவ்வறிவைப் பெறுவதன் மூலம், அறிவும் உயிரும் ஒன்றாகின்றன. இவ்வறிவு கேவல ஞானம் எனப்படும்.
# சமண அறிவாய்வியல்

## உயிரின் இயல்பு

அறிவு என்பது உயிரின் இயல்பு எனச் சமணர்கள் கருதுகின்றனர். சம்பத் ராய் செயின் அவர்களின் கூற்றுப்படி:
# சமண அறிவாய்வியல்

## அநேகாந்தவாதம்

அநேகாந்தவாதம் என்பது முன்னோக்குக் கொள்கைகள் மற்றும் நோக்குநிலைகளின் பன்முகத்தன்மை ஆகியவற்றைக் குறித்து நிற்கிறது. இதன் மூலம், உண்மையும் நனவு நிலையும் வெவ்வேறு நோக்குநிலைகளிலிருந்து வெவ்வேறு விதமாக அணுகப்படும் எனவும், ஒரு தனித்த நோக்கிநிலை முழு உண்மையைப் பிரதிபலிப்பதில்லை எனவும் குறிப்பிடுகிறது.  
சமணர்கள் முழு உண்மை பற்றிய வெளிப்படுத்தலுக்கான அனைத்து முயற்சிகளையும், *அத்கசநியாயம்* ஊடாக மறுதலிக்கின்றனர். இது "குருடர் தடவிய யானை" எனும் உவமையினூடாக விளக்கப்படலாம். பொருட்கள் தமது பண்புகளிலும் இருப்பு நிலைகளிலும் முடிவிலி விதங்களில் காணப்படுவதை உணர்ந்துகொண்டதனூடாக, முடிவுறு மனிதப் புலன்சார் அவதானிப்புகள் மூலம் அனைத்துப் பாங்குகள் மற்றும் வெளிப்பாடுகள் அடங்கலாக முழுமையாகப் புரிந்துகொள்ளப்பட முடியாது என இக்கொள்கையை முறைப்படி விளக்கலாம். சமணர்களின் படி, *கேவலிகள்* (முற்றறிவு பெற்றவை) மாத்திரமே பொருட்களின் அனைத்துப் பாங்குகள் மற்றும் வெளிப்பாடுகளையும் புரிந்து கொள்ளமுடியும். ஏனையோர் பகுதியளவிலான அறிவையே பெற்றுக்கொள்ளமுடியும். இதன் விளைவாக, எந்தவொரு குறிப்பிட்ட மனித அவதானிப்பும் முழு உண்மையைப் பிரதிபலிப்பதாகக் கொள்ளமுடியாது.  
பல்வேறு நோக்குநிலைகள் பற்றிய கொள்கை (சமக்கிருதம்: நயவாதம்), பொருட்களை (நய) அவதானிக்கும் வழிமுறைகள் முடிவிலியானது எனக் கூறுகிறது. நூல்களில் இக்கொள்கை, சியாத்வாதம் (சியாத் = 'இருக்கலாம்') எனப்படும் நிபந்தனைக் கூற்றுக்களைப் பயன்படுத்தி வெளிப்படுத்தப்பட்டுள்ளது. பயன்படுத்தப்பட்ட ஏழு நிபந்தனைக்கூற்றுக்களும் கீழே வரிசைப்படுத்தப்பட்டுள்ளன.
1. சியாத்-அசுதி: சிலவழிகளில், இது அதுவே;
1. சியாத்-நாசுதி: சிலவழிகளில், இது அதுவல்ல;
1. சியாத்-அசுதி-நாசுதி: சிலவழிகளில், இது அதுவும், அதுவல்லதுமாகும்;
1. சியாத்-அசுதி-அவக்தவ்யா: சிலவழிகளில், இது அதுவும், விவரிக்கப்படமுடியாததுமாகும்;
1. சியாத்-நாசுதி-அவக்தவ்யா: சிலவழிகளில், இது அதுவல்லாததும், விவரிக்கப்படமுடியாததுமாகும்;
1. சியாத்-அசுதி-நாசுதி-அவக்தவ்யா: சிலவழிகளில், இது அதுவும், அதுவல்லதும் விவரிக்கப்படமுடியாததுமாகும்;
1. சியாத்-அவக்தவ்யா: சில வழிகளில், இது விவரிக்கப்படமுடியாதது.
# கா. செல்லப்பன்

**கா. செல்லப்பன்** (*K. Chellappan*, 1936 – 9 செப்டெம்பர் 2024) என்பவர் இரவீந்திரநாத் தாகூர் எழுதிய கோரா புதினத்தை தமிழ் மொழியில் மொழிபெயர்ப்பு செய்ததற்காக சாகித்திய அகாதமி விருது பெற்றவர் ஆவார். இவருக்கு இவ்விருது 18 செப்டம்பர் 2021 அன்று அறிவிக்கப்பட்டுள்ளது.
# கா. செல்லப்பன்

## இளமை

தமிழ்நாட்டின் சிவகங்கை மாவட்டம் பாகனேரி<nowiki/>யில் காசி விசுவநாதன் சௌந்தரம்மாள் தம்பதியருக்கு 1936-ஆம் ஆண்டில் மகனாகப் பிறந்த செல்லப்பன், ஆங்கிலத் துறையில் பேராசிரியராகப் பணியாற்றினார். மதுரை காமராசர் பல்கலைக்கழகத்தில் முனைவர் பட்டம் பெற்ற இவர் பழம்புதுமை புதுப்பழமை, திருக்குறள் முதல் கிரிக்கெட் வரை, விடுதலைச் சிட்டும் புரட்சிக்குயிலும், ஒப்பியல் தமிழ், ஒப்பிலக்கிய கொள்கைகளும் செயல்முறைகளும் உள்ளிட்ட பல்வேறு நூல்களை எழுதியுள்ளார். உடல்நலக்குறைவால் 2024 செப்டம்பர் 9 அன்று இயற்கை எய்தினார்.
# மருத்துவர் சர்மிளா

**மருத்துவர் சர்மிளா** (*Dr. Sharmila*) என்பவர் இந்திய மருத்துவர், தொலைக்காட்சி மற்றும் திரைப்பட நடிகை ஆவார். இவர் இரவு நேர விஜய் தொலைக்காட்சி நிகழ்ச்சியான புதிரா புனிதமா மூலம் அறிமுகமானார். இந்த தொடரில் இவர் என். மாத்ருபூதத்துடன் நடித்தார். இந்த தொடர் இவரைப் பிரபலமாக்கியது. இதன் பின்னர், இவர் தமிழ் மற்றும் மலையாளத்தில் பல்வேறு தொலைக்காட்சித் தொடர்களிலும், தமிழ்த் திரைப்படங்களிலும் நடித்தார்.
# மருத்துவர் சர்மிளா

## வாழ்க்கை வரலாறு

சர்மிளா மருந்து சம்பந்தப்பட்ட தொழில் புரியும் கோதண்டராமன் என்பவரின் மகளாகப் பிறந்தார். இவர் சிஎஸ்ஐ பள்ளியில் படித்து பின்னர் மருத்துவ பட்டம் பெற்றார். இவர் கோபாலகிருஷணன் என்பவரின் வழிகாட்டுதலின் கீழ் பத்து வருடங்கள் பரதநாட்டியத்தைக் கற்றுக்கொண்டார். இவர் தொலைக்காட்சி தயாரிப்பு நிர்வாகியான ஏ. எல். மோகனை மணந்தார், ஆனால் பின்னர் இவர்கள் விவாகரத்து பெற்றனர்.  
பின்னர், சர்மிளா, விடுதலைச் சிறுத்தைகள் கட்சி (விசிக) உறுப்பினரான எஸ்.எஸ்.பாலாஜியை மணந்தார். இவ்விணையருக்கு 28 திசம்பர் 2004 அன்று ஒரு மகள் பிறந்தார்.
# மருத்துவர் சர்மிளா

## தொலைக்காட்சிப் பணி

இவர் பிரபல தொலைக்காட்சிகளில் *ஹீரோ ஹீரோயின்* (சன் தொலைக்காட்சி), *கேண்டிட் கேமரா* (சன் தொலைக்காட்சி), புதிரா புனிதமா? (விஜய் தொலைக்காட்சி), வினாடி வினா நிகழ்ச்சி (ஜெயா தொலைக்காட்சி), இந்த வாரம் இவர் (விஜய்) உள்ளிட்ட பல தொலைக்காட்சித் தொடர்களில் நடித்துள்ளார்.
இவர் ஒரு சில மலையாளத் தொலைக்காட்சித் தொடர்களிலும் நடித்துள்ளார். இவர் நடித்த மலையாள தொலைக்காட்சித் தொடர்களாக *நந்தினி ஊப்பால்*, தேவிமாக்த்மியம், கருத்தமுத்து, அம்மே மகமாயி முதலியன. அண்மையில் இவர் நடித்துவரும் தமிழ்த் தொலைக்காட்சித் தொடர்களாகக் கடைக்குட்டிச் சிங்கம் (விஜய் தொலைக்காட்சி), தாழம்பூ, தமிழ்செல்வி, சந்திரலேகா (சன் தொலைக்காட்சி), பூவே உனக்காக, மகராசி முதலியன. தமிழ் மலையாளம் என இருமொழியிலும் 50க்கும் மேற்பட்டத் தொலைக்காட்சித் தொடர்களில் நடித்துள்ளார்.
# மருத்துவர் சர்மிளா

## திரைப் பணி

தொலைக்காட்சித் தொடர்களைத் தவிர தமிழ், தெலுங்கு, மலையாளம் உள்ளிட்ட பிறமொழித் திரைப்படங்களிலும் நடித்துள்ளார். 1997இல் காதலி என்னும் திரைப்படத்தில் நடிக்க துவங்கிய இவரின் திரைப்படங்களின் பட்டியல் அட்டவணையில் கொடுக்கப்பட்டுள்ளன.  
| 1997 | *காதலி* | நேர்காணல் செய்பவர் |  |
| --- | --- | --- | --- |
| 1998 | *பொன்மனம்* | பிரியா |  |
| 2000 | *சின்ன சின்ன கண்ணிலே* |  |  |
| 2001 | *சிட்டிசன்* | பாயின் மனைவி |  |
| 2001 | பார்த்தாலே பரவசம் |  |  |
| 2002 | *ஒன்னமான்* | ரவிசங்கரின் சகோதரி | மலையாள படம் |
| 2009 | *படிக்காதவன்* | கவிதா |  |
| 2010 | *பலே பாண்டியா* | பாண்டியாவின் தாய் |  |
| 2011 | *மாப்பிள்ளை* | சரவணனின் சகோதரி |  |
| 2011 | *நர்த்தகி* |  |  |
| 2013 | *கல்யாண சமையல் சாதம்* | ரகுவின் அத்தை |  |
| 2014 | *மருமுனை* |  |  |
| 2014 | *ஐந்தம் தலைமுறை சித்த வைத்திய சிகாமணி* |  |  |
| 2016 | *பூஜ்யம்* | சர்மிளா |  |
| 2017 | *காதலி* | பாந்தவியின் தாய் | தெலுங்கு படம் |
| 2018 | *யெண்ட தலையில யென்ன வெக்கல* |  |  |
| 2020 | *என்டா தலைமேலே என்ன வெக்கிலே* | } |  |
- *குறிப்பிட்டப் படங்களைத் தவிர பிற படங்கள் தமிழ் மொழித் திரைப்படங்கள் ஆகும்*
# மருத்துவர் சர்மிளா

## யூடியூப் பணி

24 பிப்ரவரி 2022 அன்று, "சர்மிளா டாக்கீஸ்" என்ற யூடியூப் வலையொளியின் தொடக்கத்தை அறிவித்தார். முதலில் அரசியல், சமூகம், கலை, இலக்கியம், உணவு, வாழ்க்கை, உடல்நலம், நாடகத் தொடர் மற்றும் திரைப்படம் ஆகிய தலைப்புகளில் காணொளிகளை வழங்கிய இவ் வலையொளி, பின்னர் அரசியலை முதன்மைத் தலைப்பாகக் கொண்டது. ஏனைய தலைப்புகளை (ஆடைப் பாங்கு, அறிவியல், வரலாறு உள்ளிட்டவை) பேசுவதற்காக 1 டிசம்பர் 2024 அன்று "சுடர்" என்ற பெயரில் மற்றொரு சேனல் அறிவிக்கப்பட்டது.
# மருத்துவர் சர்மிளா

## விருதுகள்

இவர் Www.isai24x7.com இணையதள நிறுவனத்திலிருந்து வாழ்நாள் சாதனையாளர் விருதினையும், கருத்தமுத்து தொடரில் நடித்ததற்காக சிறந்த கதாநாயகிக்கான 2015ஆம் ஆண்டு ஆசியநெட் தொலைக்காட்சி விருதினை பெற்றார். பகல் நிலவு தொலைக்காட்சி தொடருக்காக 2017ஆம் ஆண்டு சிறந்த எதிர்மறை பாத்திரத்திற்கான விஜய் தொலைக்காட்சி விருதுகளுக்காப் பரிந்துரைக்கப்பட்டார்.
# காமோரா

**காமோரா** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஜிம் ஸ்டார்லின் என்பவர் உருவாக்கினார். இவரின் முதல் தோற்றம் ஜூன் 1975 இல் வெளியான 'ஸ்ட்ரேன்ஜ் டேல்ஸ்' #180 என்ற கதையில் தோற்றுவிக்கப்பட்டது. இவருடைய சக்தி மனிதநேயமற்ற வலிமை மற்றும் சுறுசுறுப்பு மற்றும் சிறந்த தற்காப்புக் கலைஞர் ஆவார். இவரால் விண்மீன் மண்டலத்தில் உள்ள பெரும்பாலான எதிரிகளை வெல்ல முடியும். அவர் இன்ஃபினிட்டி வாட்ச், அண்ணிகிளாடின் மற்றும் கார்டியன்சு ஒப் த கலக்சி போன்ற மீநாயகன் அணியில் உறுப்பினராக உள்ளார்.  
இந்த கதாபாத்திரத்திற்கு உயிர் கொடுக்கும் விதமாக நடிகை ஜோ சல்டனா என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.
# ஜெனரல் செர்மன் மரம்

வின் சீக்வோயா தேசிய பூங்காவில் உள்ள ஜெனரல் செர்மன் மரம்]]
**ஜெனரல் செர்மன் மரம்** அல்லது **செக்கோயா மரம்** (**General Sherman**), அமெரிக்க ஐக்கிய நாட்டின் கலிபோர்னியா மாநிலத்தின் வடக்கில் உள்ள துலாரே கவுண்டியில் அமைந்த செக்கோயா தேசிய பூங்காவில் உள்ள உலகின் மிகப்பெரிய மரமாகும்.இம்மரத்தின் வயது 2,300 ஆண்டு முதல் 2,700 ஆண்டுகள் எனக்கணிக்கப்பட்டுள்ளது. ஜெனரல் செர்மன் மரம் 83.8 மீட்டர் உயரமும், 11 மீட்டர் விட்டமும், 1487 கன மீட்டரும் கொண்டது. இம்மரம் கிளைகள் அற்று, ஒரே தண்டுடன் உள்ளது. இதன் விதைகள் ஊசி முனை அளவில் இருக்கும். இதன் வேர்கள் 3 அல்லது 4 கிலோ மீட்டர் தொலைவு வரை பரவி இருக்கும்.  
செப்டமர், 2021-இல் கலிபோர்னியா காட்டுத் தீயில் இம்மரம் கருகிவிடாமல் இருக்க, இம்மரத்தைச் சுற்றி அலுமனியத் தாட்களால் சுற்றப்பட்டது.
# பைலா வெல்

**பைலா வெல்** என்பது மார்வெல் காமிக்சு நிறுவனத்தால் வெளியிடப்பட்ட அமெரிக்க வரைகதை புத்தகத்தில் தோன்றிய ஒரு கனவுருப்புனைவு காமிக்சு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் பீட்டர் டேவிட் மற்றும் பால் அசாசெட்டா ஆகியோர் உருவாக்கினார்கள். இவரின் முதல் தோற்றம் டிசம்பர் 2003 இல் வெளியான 'கேப்டன் மார்வெல்' (தொகுதி 5) #16 என்ற கதையில் தோற்றுவிக்கப்பட்டது.
# சரண்ஜித் சிங் சன்னி

**சரண்ஜித் சிங் சன்னி** (**Charanjit Singh Channi**), அமரிந்தர் சிங் 18 செப்டம்பர் 2021 அன்று பதவி விலகிய பின்னர் இவர் பஞ்சாப் மாநில புதிய முதலமைச்சராக 19 செப்டம்பர் 2021 அன்று இந்திய தேசிய காங்கிரசு சட்டமன்ற உறுப்பினர்களால் ஏகமனதாக தேர்வு செய்யப்பட்டார்.இந்திய தேசிய காங்கிரசு கட்சி அரசியல்வாதியான இவர் பட்டியல் சமூகத்தைச் சேர்ந்தவர். 49 வயதான சரண்ஜித் சிங் சன்னி, மூன்று முறை சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானவர். இவர் 2015-2019 காலத்தில் பஞ்சாப் சட்டமன்ற எதிர்கட்சித் தலைவராக செயல்பட்டவர். மேலும் இவர் 2017-இல் அமரிந்தர் சிங் அமைச்சரவையில் தொழில்நுட்ப கல்வி மற்றும் தொழிலக பயிற்சித்துறை அமைச்சராக இருந்தவர்.
# சரண்ஜித் சிங் சன்னி

## வரலாறு

பஞ்சாப் மாநிலத்தின் மக்ரோனா காலன் என்ற கிராமத்தில் 2 ஏப்ரல்,1972இல் எஸ். ஹர்சா சிங், தாய் அஜ்மீர் கவுருக்கு மகனாகப் பிறந்தார் சரண்ஜித் சிங். பள்ளிப்படிப்பை முடித்த பின் இவர் சண்டீகரில் உள்ள ஸ்ரீ குரு கோவிந்த் சிங் கல்லூரியில் இளங்கலைப் படிப்பும், பின்னர் பஞ்சாப் பல்கலைக்கழகத்தில் சட்டப் படிப்பையும் முடித்தார். பிறகு பஞ்சாப் தொழில்நுட்ப பல்கலைக்கழகத்தில் (ஜலந்தர்) முதுகலை மேலாண்மைப் படிப்பு முடித்தார். எதிர்க்கட்சித் தலைவராக இருந்தபோது ஆட்சி இயலில் முதுகலைப் பட்டம் பெற்றார். காங்கிரசு தொகுதியை தர மறுத்ததால் கட்சி சாராமல் போட்டியிட்டு 2007இல் இவர் முதல் முறையாக சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானார் அதன் பின் 2012, 2017இல் காங்கிரசு சார்பாக போட்டியிட்டு வென்றார். மூன்று முறை தொடர்ந்து சம்கௌர் சாகிப் சட்டமன்றத் தொகுதியிலிருந்து உறுப்பினராக இருக்கிறார்.
# சரண்ஜித் சிங் சன்னி

## 2022 தேர்தல்

சட்டமன்ற காலத்தின் முடிவில், 2022 சட்டமன்றத் தேர்தலுக்கான இந்திய தேசிய காங்கிரசு கட்சியின் முதலமைச்சர் வேட்பாளராக சன்னி நியமிக்கப்பட்டார்.இவர் 2022 பஞ்சாப் சட்டப் பேரவைத் தேர்தலில் சம்கவுர் சாஹிப் மற்றும் பதவுர் சட்டமன்றத் தொகுதிகளில் போட்டியிட்டார். ஆனால் ஆம் ஆத்மி கட்சியின் சார்பில் போட்டியிட்ட வேட்பாளர்களிடம் இந்த இரண்டு இடங்களையும் இழந்தார்.
# லெட் ஹெர் பிளை

***லெட் ஹெர் பிளை: எ பாதர்சு ஜர்னி அண்ட் தெ பிளைட் பார் ஈக்குவாலிட்டி*** (*Let Her Fly: A Father's Journey and the Fight for Equality)* என்பது சியாசுதீன் யூசிப்சையின் சுயசரிதை ஆகும். இது 2018 ஆம் ஆண்டில் வெளியானது. இவர் பாக்கித்தானிய பெண் கல்வி ஆர்வலரான மலாலா யூசுப்சையின் தந்தை ஆவார்.பாக்கித்தானில் பெண்கள் எதிர்கொள்ளும் அடக்குமுறைகள், அவரது மகள் மலாலா தலிபான்களால் சுடப்படுவதற்கு முன்னும் பின்னும் அவரது குடும்ப வாழ்க்கை மற்றும் ஒரு சகோதரர், கணவர் மற்றும் தந்தை என்ற அவரது அணுகுமுறைகள் ஆகியவற்றை இந்த நூல் விவரிக்கிறது.